**PÁLYÁZATI HIRDETMÉNY**

A **Tamási Vagyongazdálkodó** **Kft.** 7090 Tamási, Szabadság utca 29. szám alatti bérbeadó, pályázatot hirdet az alábbi önkormányzati tulajdonban álló lakás hasznosítására:

**1. Ingatlan adatai:**

* cím: 7090 Tamási, Kossuth tér 5. szám 16. lakás
* alapterület: 42,06 m2
* rendeltetése: lakás
* komfortfokozata: összkomfortos
* kialakítása: lakószoba és konyha, előszoba, fürdőszoba, wc

**2. Hasznosítás időtartama:**

* a bérlet határozott időtartamra – legfeljebb **5 (öt)** évre - szóló bérleti jogviszony,
* a bérlet kezdete: **2024. augusztus 01.**
* a bérlet lejárata: **2029. július 31.**

**3.Pályázati ajánlatra jogosultság:**

* pályázat benyújtására az a személy jogosult, akinek Tamási városban lakóhelye, vagy tartózkodási helye, vagy munkahelye van;
* büntetlen előéletű,
* 35. életévét nem töltötte be; állandó jellegű kereseti tevékenységet végez, és vállalja a 32/2020 (X.1.) számú önkormányzati rendelet szerinti szabályozást;

**4. Pályázók körének korlátozása: nem pályázhat az a személy, akinek**

* az önkormányzattal vagy a bérbeadóval szemben bármilyen jogcímen tartozása áll fenn,
* vagy olyan gazdasági társasággal van, illetve volt kapcsolata, akinek bérbeadóval vagy az önkormányzattal szemben tartozása van,
* a bérbeadó által hasznosított bármely helyiségen vagy lakáson fennálló korábbi bérleti jogviszonya, neki felróható ok miatt szűnt meg,

**5. Pályázati ajánlat:**

* a pályázati ajánlatot a havi lakbér mértékére kell benyújtani, amely nem lehet kevesebb **1.400,- Ft/m2** összegnél (A lakbéren felül a bérlőt terhelik a közüzemi díjak, társasházi közös költség, stb.)
* a bérleti jogot az nyeri el, aki a legmagasabb összegű havi lakbér megfizetésére tett ajánlatot, és megfelel a pályázati feltételeknek.

**6. Pályázati ajánlatnak tartalmaznia kell:**

* pályázó neve / megnevezése, pontos lakcíme / munkahelye /,
* a havi bérleti díj mértékére vonatkozó ajánlat,
* az ajánlatban igazolni, vagy valószínűsíteni kell, hogy a pályázó képes az általa ajánlott összeg megfizetésére (pl. jövedelem igazolás, NAV igazolás),
* a kiíró által kiadott, hiánytalanul kitöltött jövedelemigazolás.

**7. Pályázat leadásának időpontja:**

* a pályázatot zárt borítékban kell benyújtani **2024. július 25.-én 10:00** óráig, bérbeadó székhelyén.

**8. Pályázat anyagi feltételei:**

* a pályázat benyújtásával egyidejűleg **pályázónak a minimum havi bérleti díj háromszorosának megfelelő, azaz 176.650.- (Százhetvenhatezer-hatszázötven Forint) összegű** pályázati biztosítékot köteles a Kft. 50438194-10001497-00000000 számú bankszámlájára befizetni,
* amennyiben az ajánlattevő az ajánlati kötöttségének ideje alatt ajánlatát visszavonja, a biztosíték összegét elveszíti, az a pályázatot kiírót illeti meg,
* ugyanez a szabály vonatkozik a pályázat nyertesére is, amennyiben a bérleti szerződést az előírt határidőn belül nem köti meg.

**9. Érvénytelen az ajánlat, ha**

* olyan személy nyújtotta be a pályázatot, aki nem volt jogosult az ajánlat benyújtására,
* a kiírásban meghatározott időn túl nyújtották be a pályázatot,
* a pályázati biztosítékot a pályázó nem fizette meg,
* a pályázat nem tartalmazza az 5-6. pontban foglaltakat.

**A PÁLYÁZAT ALÁÍRÁS NÉLKÜL ÉRVÉNYTELEN !!!**

**10. Pályázatok felbontása:**

* a pályázatok felbontásra és elbírálásra, a pályázati tárgyaláson kerül sor, amelyen a pályázók vehetnek részt,
* a tárgyaláson licit nincs, a benyújtott ajánlatok nem módosíthatóak,
* a nem nyertes pályázók a pályázati biztosíték összegét a pályázati tárgyalás végén visszakapják,
* a nyertes pályázó által befizetett pályázati biztosítékot az óvadékra, ha a biztosíték ezt meghaladó mértékű, a bérleti díjakra kell elszámolni, ezért azt a nyertes pályázó nem kapja vissza,
* ha a pályázat nyertese a bérleti szerződést a bérbeadóval az eredményhirdetést követő 15 napon belül nem köti meg, bérbeadó jogosult a második helyezett pályázóval 30 napon belül szerződést kötni.

**11.Pályázati tárgyalás időpontja: 2024. július 25. 11:00 óra.**

**12. Pályázati tárgyalás helye: Tamási Vagyongazdálkodó Kft.**

**7090 Tamási, Szabadság utca 29. 1/16.**

* a pályázatot kiíró, a pályázati tárgyaláson kihirdeti a pályázat eredményét


Mellékletek:

1. sz. alaprajz

Kelt: Tamási, 2024. július 11.

Lenti Valéria

Ingatlanreferens



16.